ToekomsVenster: Ek soek na meer | Maroela Media
"Jabes het die God van Israel aangeroep met die woorde: 'Stort u seën oor my uit, vergroot my grondgebied, neem my onder u beskerming en weerhou onheil van my sodat geen smart my tref nie.' God het laat gebeur wat hy gevra het." – 1 Kronieke 4:10
Die gebed van Jabes is baie bekend. Ek wonder of jy dit al gebid het. Dis nie die gebed van iemand wat in selftevredenheid en in 'n gemaksone leef nie. Dis die gebed van iemand wat 'n geheiligde onrustigheid beleef by die wete dat God "groter" dinge in gedagte het.
Nie dat ons enigiets verdien of probeer verdien nie. Dit gaan oor diensbaarheid, aangevuur deur dankbaarheid vir die onbeskryflike genade wat aan jou bewys is enersyds, maar ook die belang van hulle wat die Here nie ken nie andersyds.
Daar is geen einde aan wat die Here kan doen deur 'n lewe wat aan Hom toegewy is nie.
Waag dit om hierdie gebed in geloof te bid. Jy sal verbaas staan oor wat die Here met jou in gedagte het.